ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኦሮምያ፡ ድሕሪ ቅትለት ሃጫሉ ሁንዴሳ ብዝተላዕለ ተቓውሞ ልዕሊ ሓደ ሽሕ ገዛውቲ ዓንዮም ተባሂሉ 22 ሓምለ 2020 ምንጪ ስእሊ, - ድሕሪ ቅትለት ውሩይ ሙዚቀኛ ሃጫሉ ሁንዴሳ ብዝተላዓለ ተቓውሞ፡ ኣብ ልዕሊ ሓደ ሽሕ መንበሪ ገዛውትን ኣብያተ ንግድን ዕንወት ከምዘጋጠመ ተሓቢሩ። ወሃቢ ቃል ክልል ኦሮምያ ኣቶ ጌታቸው ባልቻ ንቢቢሲ ከምዝገለጾ፡ መንግስቲ በቲ ተቓውሞ ጉድኣት ዝበጽሖም መንበሪ ገዛውቲ፣ ኣብያተ ንግድን መንግስታዊ ትካላትን ‘ዝተቓጸሉ፣ ዝተሰባበሩን ዝተሰረቑን’ ብዝብል መቓቒሉ የጽነዖም ከምዘሎ ሓቢሩ። ሞት ናይቲ ውሩይ ድምጻዊ ሃጫሉ ምስ ተሰመዐ፡ ኣብ ክልል ኦሮምያ 523 መንበሪ ገዛውቲ ከምዝተቓጸሉን 499 ከምዝተሰባበሩን እቲ ወሃቢ ቃል ተዛሪቡ። ካብዚ ብተወሳኺ 195 ሆቴላት ክቃጸሉ እንከለዉ ካልኦት 32 ሆቴላት ድማ መጠናዊ ዕንወት ከምዝበጽሖም እቲ ውሃቢ ቃል ኣብሪሁ። ወሃቢ ቃል ክልል ኦሮምያ ኣቶ ጌታቸው ባልቻ ብምስዓብ፡ 104 ኣብያተ ጽሕፈት መንግስቲ ከምዝተቓጸሉን ከምዝዓነውን'ውን ኣረዲኡ። ከምኡ ድማ ሽድሽተ ንእሽቱ ፋብሪካታት በቲ ዝተልዓለ ዕግርግር ከምዝዓነዉ ፤ 232 ንእሽቱ ኣብያተ ንግዲ ከምዝተቓጸሉን፡ 219 ድማ ናይ ምስብባር ጉድኣት በጺሕዎም ኢሉ። ሃጫሉ ሁንዴሳ፡ ‘እቲ ዝተቐትለ ጅግና ዓርከይ’ ብቕትለት ሃጫሉ ሁንዴሳ ዝተጠርጠሩ ሰለስተ ሰባት ቤት ፍርዲ ቀሪቦም ኣብ ኣዲስ ኣበባ ዝተቐትለ ሙዚቀኛ ሃጫሉ ሁንዴሳ መን እዩ?
